# Abidji

L'abidji és una llengua africana de la família nígero-congolesa, dins de la branca kwa que parlen els abidjis del sud-est de Costa d'Ivori. Hi ha entre 50.500 (1993, ethnologue) i 76.000 abidji-parlants. El seu Codi ISO 639-3 és abi i el seu codi al Glottolog és abid1235.

## Família lingüística

Segons l'ethnologue, l'abidji és una llengua nyo que pertany al subgrup de les llengües agnebys juntament amb l'abé i el adiokrou. Segons el glottolog, juntament amb l'abé i l'adiokrou formen les llengües agnebys que són llengües nyos, que al mateix temps són llengües kwes del Volta-Congo.

## Geolingüística i pobles veïns

L'abidji es parla en una concentració de dotze localitats a Costa d'Ivori, a les subprefectures de Sikensi i Dabou i l'àrea d'Agboville, a la regió d'Agneby-Tiassa, al districte de Lagunes. El territori en el que es parla l'abidji està situat a pocs quilòmetres al nord-oest de la ciutat de Dabou. En el seu entorn conviu amb quatre llengües més: l'adioukrou, el boulé, el jula i el francès.
Segons el mapa lingüístic de Costa d'Ivori de l'ethnologue, els abidjis tenen com a veïns als baules, a l'oest, els anyin morofos i els krobus al nord, el abés a l'est i adioukrous al sud.

## Gramàtica
### Morfologia: sistema verbal

L'abidji té un sistema directe de dos tons que fa un paper important en la llengua, principalment per l'ús de les derivacions dels temps verbals.

## Dialectologia i semblança amb altres llengües

Els dialectes de l'abidji són l'enyembe i l'ogbru.

## Sociolingüística i estatus de la llengua

L'abé és una llengua desenvolupada (EGIDS 5): Està estandarditzada té literatura i gaudeix d'un ús vigorós per persones de totes les edats i generacions tant en la llar com en societat en tots els àmbits tot i que no és totalment sostenible. Entre l'1 i el 5% del abidjis que la parlen com a primera llengua estan escolaritzats en la mateixa i entre el 25 i el 50% dels que hi estan ecolaritzats tenen l'abidji com a segona llengua. L'abidji s'escriu en alfabet llatí.

## Referències

* 1 2 «Language: Abidji». joshuaproject. [Consulta: 8 octubre 2015].
* 1 2 3 4 «Abidji. A language of Côte d'Ivoire» (en anglès). ethnologue. [Consulta: 8 octubre 2015].
* 1 2 «Language: Abidji». glottolog. [Consulta: 8 octubre 2015].
* ↑ «Agneby». ethnologue. [Consulta: 7 octubre 2015].
* ↑ «Mapa lingüístic de Costa d'Ivori de l'ethnologue. L'abidji és el número 60». ethnologue. [Consulta: 8 octubre 2015].
* ↑ (1) eLanguage, Digital Publishing in Linguistics http://elanguage.net/journals/sal/article/viewFile/1250/1293 Arxivat 2017-02-20 a Wayback Machine.
* ↑ «Abidji in the Language Cloud» (en anglès). ethnologue. [Consulta: 7 octubre 2015].

## Bibliografia

* Dumestre, Gérard. 1971. Atlas linguistique de Côte-d'Ivoire: les langues de la région lagunaire. Abidjan: Institut de Linguistique Appliquée (ILA). 323pp.
* Tresbarats, Chantal and Vick, Renée. 1992. Esquisse linguistique de l'abidji. (Esquisses Linguistiques Ivoiriennes, 2.) Abidjan: Institut de Linguistique Appliquée and Agence de Cooperation Culturelle et Technique. iii+246pp.
* Anònim,1986. rɩ́l\'anɩ́ ogbru. 80pp.
* Vick, Renée. 1990. Le système aspecto-modal de l'abidji. (Publications conjointes I.L.A. - S.I.L., 9.) Abidjan: Institut de Linguistique Appliquée and Société Internationale de Linguistique. 60pp.
* Anònim, 1986. Comment écrire l'abidji: Regles d'orthographe et de grammaire. 59pp.
* Anònim, 1988. Guide de l'alphabetiseur ogbru. 56pp.
* Tresbarats, Chantal. 1983. L'Abidji. A: Hérault, Georges (ed.), Atlas des langues kwa de Cote d'Ivoire, 41-65. Abidjan &Paris: Institut de Linguistique Appliquée (ILA); Agence de Coopération Culturelle et Technique (ACCT).
* Anònim, 1990. Guide de lecture abidji. 16pp.
* Tresbarats, Chantal. 1992. Esquisse phonologique. A: Esquisse Linguistique de l'abidji 1-124.

## Enllaços externs

* Abidji al MultiTree
* Glottolog
* Ethnologue